Document ID: /fineweb-2-swissfilter-quality_10-filterrobots/filtered/02038.jsonl.gz/5273

Macedonia: Las partidas en dispita sa cunvegnan
- Gievgia, 1.9.2016, 6:56
En la Macedonia èn las 4 partidas che han dispita sa cunvegnidas sin elecziuns parlamentaras. Cun la mediaziun dals Stadis Unids e da l'UE han ellas decis da manar tras las elecziuns ils 11 da decemer da quest onn per finir la crisa en il pajais.
Ils dus da settember vegn furmada ina regenza transitorica che cumpiglia tut las partidas grondas hai gì num. Igl è il terz termin d'elecziun suenter ch'ils termins da l'avrigl e dal zercladur èn stads l'unfrenda da la dispita permantenta.
Avant èn vegnidas liquidadas pliras dischmilli «baras da cartoteca» ord il register d'elecziun. Cun agid da questas aveva il primminister da blers onns Nikola Gruevski manipulà las elecziuns en il passà, quai tenor il maini da l'opposiziun.
Il motiv da la crisa è in scandal da spiunadi nua ch'il schef da la regenza Nikola Gruevski era para involvì. Gruevski ha gia demissiunà.
RR novitads 06:00